b'\n_START_ARTICLE_\nKristine Stav\xc3\xa5s Skistad\n_START_SECTION_\nSesongen 2015/16\n_START_PARAGRAPH_\nSkistad vant klasse kvinner 17 under Norgescupen i langrenn for junior 2015/16, etter at hun vant fem av de ni norgescuprennene. Hun deltok i Junior-NM p\xc3\xa5 ski 2016, og vant der 7,5 km klassisk, 5 km fri og sprinten. I tillegg fikk hun bronse i 4 \xc3\x97 3,75 km sammen med Buskerud lag 1.\n_START_SECTION_\nSesongen 2016/17\n_START_PARAGRAPH_\nJunior-VM p\xc3\xa5 ski 2017 ble arrangert i Park City i USA, og Skistad ble der nummer tolv i sprint klassisk. Norge kom p\xc3\xa5 ellevteplass p\xc3\xa5 stafetten. Hun deltok i Junior-NM p\xc3\xa5 ski 2017, og vant denne gangen sprinten og 5 km klassisk i 18-\xc3\xa5rsklassen. Buskerud 1 fikk s\xc3\xb8lv p\xc3\xa5 4 \xc3\x97 3,75 km stafett med Skistad p\xc3\xa5 laget. Hun fullf\xc3\xb8rte ikke 10 km klassisk. _NEWLINE_Hun vant klasse kvinner 18 under Norgescupen i langrenn for junior 2016/17 etter \xc3\xa5 ha vunnet seks av ti renn.\n_START_SECTION_\nSesongen 2017/18\n_START_PARAGRAPH_\nHun kom p\xc3\xa5 niendeplass p\xc3\xa5 sprinten under NM p\xc3\xa5 ski 2018. Under Junior-VM p\xc3\xa5 ski 2018 i Goms tok hun s\xc3\xb8lv p\xc3\xa5 sprinten, etter svenske Moa Lundgren, og hun kom p\xc3\xa5 femteplass p\xc3\xa5 5 km klassisk og 33.-plass p\xc3\xa5 5+5 km skiatlon. I tillegg deltok hun p\xc3\xa5 Norges stafettlag som kom p\xc3\xa5 sjuendeplass p\xc3\xa5 4 \xc3\x97 3,3 km stafett. _NEWLINE_I Junior-NM p\xc3\xa5 ski 2018 vant hun sprinten og 5 km fri teknikk i klassen K19/20, og hun fikk ogs\xc3\xa5 gull p\xc3\xa5 4 \xc3\x97 3,75 km. Hun debuterte i verdenscupen med 51.-plass p\xc3\xa5 sprint i Drammen 7. mars 2018.\n_START_SECTION_\nSesongen 2018/19\n_START_PARAGRAPH_\nSkistad \xc3\xa5pnet sprint-sesongen 2018/2019 med en andreplass i sesong\xc3\xa5pningen p\xc3\xa5 Beitost\xc3\xb8len. Den 30. november ble hun beste norske ut\xc3\xb8ver i verdenscupsprinten p\xc3\xa5 Lillehammer, med en femteplass. Hun vant sprinten under Junior-VM p\xc3\xa5 ski 2019, foran Monika Skinder fra Polen og Anita Korva fra Finland, og hun gikk ankeretappen p\xc3\xa5 Norges lag som tok gull p\xc3\xa5 4 \xc3\x97 3,3 km stafett. De andre p\xc3\xa5 laget var Kristin Austgulen Fosn\xc3\xa6s, Astrid Stav og Helene Marie Fossesholm.'